Om våren ble en flåte på tolv skip utrustet i Lübeck og senere sendt med Knebel som flåtesjef til København fra deres base i Travemünde den 17. mai 1565. Men danskene hadde ikke utrustet deres flåte som avtalt, og kunne ikke møte dem i Øresund utenfor Falsterbo. Knebel dro inn til København for samråd med danskene. Mens forhandlingene pågikk, lå den lybske flåten utenfor Falsterbo i dagene etter 17. mai.